Ρένα Κουμιώτη

Η Ειρήνη (Ρένα) Κουμιώτη (3 Μαΐου 1948) είναι Ελληνίδα τραγουδίστρια του «νέου κύματος». Ξεκίνησε την καριέρα της το 1969.

Βιογραφικά στοιχεία

Γεννήθηκε στην Αθήνα, στη Νέα Ιωνία στις 3 Μαΐου 1948. Οι γονείς της ήταν πρόσφυγες. Ο πατέρας της Σμυρνιός, η μάνα της Κωνσταντινοπολίτισσα.

To 1968 δουλεύει στην «Απανεμιά» όπου ήρθε και ο Μανώλης Μητσιάς, που μόλις είχε κατέβει απ' τη Θεσσαλονίκη. Δεν είχε περάσει μήνας από τότε που άρχισε να δουλεύει στο μαγαζί και κάποιο βράδυ την ακούει ο Λευτέρης Παπαδόπουλος και της προτείνει να τραγουδήσει με τον Γιάννη Πουλόπουλο στο δίσκο «ο Δρόμος» που ετοίμαζαν μαζί με τον Μίμη Πλέσσα.

Το πρώτο τραγούδι που είπε ήτανε το «Δώσε μου το στόμα σου» το γνωστό «χελιδονάκι». Και μετά το «Πρώτη φορά». Από την «Απανεμιά» βρίσκεται ξαφνικά να δουλεύει με τον Γιάννη Πουλόπουλο, τον Στράτο Διονυσίου και τον Λευτέρη Μυτιληναίο στο «Καν-Καν». Την ίδια χρονιά στο θέατρο «REX» στον θεατρικό «Δρόμο». Ακολουθούν στη δισκογραφία «Σταμάτησε του ρολογιού οι δείχτες», «Άναψε καινούργιο μου φεγγάρι» του Μίμη Πλέσσα, και συμμετείχε στους δίσκους «Ώρες» και «Θαλσσσινό τριφύλλι» του Λίνου Κόκοτου . Το επόμενο καλοκαίρι πάλι με τον Πουλόπουλο στην «Αθηναία». Και μετά στα «Δειλινά» για τρεις σαιζόν. Απ' τον Οκτώβριο του 1970 μέχρι το 1972. Εκεί κι ο Γρηγόρης Μπιθικώτσης, ο Σταμάτης Κόκοτας, ο Χρηστάκης κι ο Γιώργος Ζαμπέτας. Το 1972, συνεργάστηκε με το Γιώργο Νταλάρα στο θέατρο Μπουρνέλη. Μετά τα «Δειλινά» πήγε στη «Φαντασία». Πάλι με τον Πουλόπουλο στην Πλάκα, μετά ξανά στο «Καν-Καν» με Διονυσίου και Ζαμπέτα. Κάποια στιγμή πήγε για δουλειά στο εξωτερικό, στον Καναδά. Έμεινε οχτώ χρόνια. Το 1983 ξαναγύρισε στην Ελλάδα. Εμφανίστηκε πάλι με το Γιάννη Πουλόπουλο, την Τζίνα Σπηλιωτοπούλου και την Αθηναϊκή κομπανία στο «Ζυγό». Μετά στα «Ηλιοβασιλέματα» με το Ζαμπέτα και τη Μαίρη Λίντα και στ' «Αστέρια» με τον Κόκοτα. Για δυο συνεχόμενες χρονιές στη μπουάτ «Μαρκίζα». Το 1995 συνεργάζεται με τον Μίμη Πλέσσα. Από τότε κάνει μόνο συναυλίες τα καλοκαίρια και επιλεκτικές εμφανίσεις σε μουσικές σκηνές.

Συμμετοχή στη δισκογραφία
1969 - Ο δρόμος
1969 - Οι ώρες
1970 - Μέρες του καλοκαιριού
1970 - Ρένα Κουμιώτη
1970 - Γειτονιές Αθήνα - Θεσσαλονίκη
1970 - Ρένα Κουμιώτη 1
1971 - Ρένα Κουμιώτη 2
1972 - Μήνες
1972 - Το θαλασσινό τριφύλλι
1972 - Τα κίτρινα ρολόγια
1973 - Μονά ζυγά
1973 - Θάλασσα πικροθάλασσα
1974 - Μίλα μου για λευτεριά
1974 - Παράθυρο στη θάλασσα
1974 - Ρένα Κουμιώτη 3
1974 - Ρόδα που γυρίζει
1976 - Τα ωραιότερα τραγούδια της Ρένας Κουμιώτη
1976 - Στο δρόμο για το Τσιμελνί
1978 - Ρεμπέτικα και θαλασσινά
1978 - Ρένα Κουμιώτη - Πλέσσας Μίμης
1980 - Τα δικά μου τραγούδια
1985 - Τραγούδια από τον ελληνικό κινηματογράφο
1986 - Για το θέατρο 2 Πλέσσας
1992 - Δεν θα χωρίσουμε ποτέ Ζαμπέτας
1993 - Μεγάλες επιτυχίες Ρένα Κουμιώτη
1993 - Το άλλο νέο κύμα
1995 - Σταμάτησε του ρολογιού τους δείχτες
1996 - Οι μεγάλες ερμηνείες - Κουμιώτη Ρένα
1996 - Στο δρόμο του Μίμη Πλέσσα 2
2001 - 50 χρυσά χρόνια - Πλέσσας
2009 - Σταμάτησε του ρολογιού τους δείχτες
2009 - Κόρη του γιαλού

Συμμετείχε στην σειρά του MEGA Δύο Ξένοι

Παραπομπές

Πηγές
http://www.mixanitouxronou.gr/tag/rena-koumioti/
http://www.studio52.gr/greek/KOUMIOTI_RENA.htm
http://www.lifo.gr/team/cityvibe/55527

Εξωτερικοί σύνδεσμοι 
 Επίσημη ιστοσελίδα
Συνέντευξη στη Σμαράγδα Μιχαλιτσιανού :
http://www.protothema.gr/stories/article/356935/rena-koumioti-stin-ellada-den-tha-skoteiniasei-asheta-an-kapoioi-paizoun-me-tous-diakoptes/
http://www.govastileto.gr/lifestyle/celebrities-world/%CE%B7-%CE%B8%CE%B5%CE%AC-%CF%84%CE%B7%CF%82-%CF%80%CE%B5%CE%BD%CE%B9%CE%AC%CF%82-%CF%81%CE%AD%CE%BD%CE%B1-%CE%BA%CE%BF%CF%85%CE%BC%CE%B9%CF%8E%CF%84%CE%B7-40-%CF%87%CF%81%CF%8C%CE%BD/
Συνέντευξη στον Βασίλη Νάτσιο : 
http://www.theatrikaprogrammata.gr/%CE%B7-%CF%81%CE%AD%CE%BD%CE%B1-%CE%BA%CE%BF%CF%85%CE%BC%CE%B9%CF%8E%CF%84%CE%B7-%CF%83%CE%B5-%CE%BC%CE%B9%CE%B1-%CE%B1%CF%80%CE%BF%CE%BB%CE%B1%CF%85%CF%83%CF%84%CE%B9%CE%BA%CE%AE-%CF%83%CF%85%CE%BD/

Κουμιωτη
Κουμιωτη